kardosdrur/scandi-wiki huggingface dataset:
Jules Janssen

Pierre Jules César Janssen (født 22. februar 1824 i Paris, død 23. december 1907 i Meudon) var en fransk astrofysiker med speciale i spektroskopi, der sammen med Joseph Norman Lockyer tilskrives opdagelsen af gassen helium. Han fandt desuden en ny måde, hvorpå man kan observere solens korona også når der ikke er solformørkelser.

Janssen studerede fra 1857 jordens magnetisme og fremlagde i 1860 resultaterne for Académie des sciences. I 1862 fik han stor opmærksomhed grundet en afhandling om de mørke linjer i solspektret; han påviste, at visse af disse linjer opstår ved sollysets gang gennem jordens atmosfære, og gav dem derfor navnet telluriske linjer. Han blev i 1868 af Académie des sciences sendt til Guntoor i Indien for at studere den totale solformørkelse 18. august samme år. Senere blev han valgt ind i Académie des sciences og i Bureau des longitudes, og han medvirkede til etableringen af et nyt stort astrofysisk observatorium i Meudon. Han blev senere leder af observatoriet og foretog en række betydningsfulde studier af solflader, der primært var baseret på fotografiske metoder.

Hans regnes for at være en af grundlæggerne af den moderne astrofysik. Janssens vigtigste arbejder er publiceret i Académie des sciences' tidsskrifter, i de af ham selv udgivne Annales de l'Observatoire de Meudon samt i forskellige fagtidsskrifter.

Eksterne henvisninger 
 

Personer fra Paris
Astronomer fra Frankrig
Franskmænd i 1800-tallet
Franskmænd i 1900-tallet
Académie des sciences

Académie des sciences (dansk: Videnskabernes Akademi) er et fransk naturvidenskabeligt akademi, der blev grundlagt af Ludvig 14. i 1666 efter forslag fra Jean-Baptiste Colbert. Det havde oprindeligt sæde i Louvre i Paris.

Akademiet har til formål at understøtte og beskytte fransk videnskabelig forskning. Det var førende indenfor videnskabelig udvikling i Europa i det 17. og 18. århundrede og var et af de tidligste videnskabelige akdemier. Académie des sciences blev lukket under revolutionen i 1793, men genopstod to år senere som 1. klasse af Institut de France. Akademiet fik i 1816 sit oprindelige navn tilbage.

Eksterne henvisninger
 Académie des sciences' hjemmeside

Etableret i 1666
Videnskabsakademier
Ulla Pors Nielsen

Ulla Pors Nielsen (født 21. januar 1963) er en dansk journalist, der fra 2005 til 2010 var programchef for DR1.

Nielsen blev uddannet journalist fra Danmarks Journalisthøjskole i 1986 og var under uddannelsen i praktik på Politiken, hvor hun senere blev ansat. Hun kom i 1990 til TV 2 Nyhederne som reporter, og blev i 1994 TV 2's korrespondent i Washington D.C.. I 1998 blev hun redaktionschef med ansvar for bl.a. Go' aften Danmark og TV 2 Nyhederne. Hun skiftede til DR i 2005, hvor hun blev programchef for DR1.

1. januar 2011 forlader Ulla Pors Nielsen DR og vender tilbage til TV2, hvor hun skal være event- og udviklingschef for TV2 Nyhederne.

Kilde 
 Ulla Pors Nielsen bliver ny DR1-chef
 DR1-chef Ulla Pors Nielsen forlader DR

Journalister fra Danmark
Ansatte ved TV 2
Journalister ved Politiken
Personer i Kraks Blå Bog
Ditlev Engel

Ditlev Engel (født 24. maj 1964 på Frederiksberg) er en dansk erhvervsleder, der var administrerende direktør for Vestas Wind Systems A/S fra 2005 til august 2013.

Engel blev samfundssproglig student fra Kildegaard Gymnasium i 1983, gennemførte den 1-årige hhx fra Niels Brock i 1984 og blev i 1990 HD i regnskabsvæsen og økonomistyring fra Handelshøjskolen i København. 

I 1985 kom han til Hempel, hvor han blev elev og senere udstationeret som servicemedarbejder i Rotterdam (1986), salgskoordinator i København (1988), assistent general manager i Hong Kong (1990) og fra 1995 administrerende dirketør for Hempel i Norge. I 1997 blev han administrerende direktør for Hempel i Hong Kong, men vendte i 1999 tilbage til København, hvor han først blev salgs- og marketingdirektør og fra 2000 koncernchef. I 2005 skiftede han branche og blev administrerende direktør for vindmølleproducenten Vestas. 21. august 2013 blev han dog fyret fra denne stilling.

Han er desuden medlem af hovedbestyrelsen i Dansk Industri og bestyrelsesmedlem i Dampskibsselskabet Torm. Tidligere har han været repræsentantskabsmedlem i Topdanmark, ligesom han tidligere også har været medlem af VL-gruppe 48.

Engel har to børn sammen med Marianne Engel, som er hofdame for prinsesse Marie.

Anerkendelser 
 2008: Årets leder

Referencer 

Erhvervsfolk fra Danmark
Personer fra Gentofte
Personer fra Frederiksberg
Danskere i 2000-tallet
Personer i Kraks Blå Bog
Nick Lazzarini

Nick Lazzarini (født i 1984) er en amerikansk jazzdanser som endte som vinder af So You Think You Can Dance 2005.

Dansere fra USA
Benji Schwimmer

Benji Schwimmer er en amerikansk swingdanser som endte som vinder af So You Think You Can Dance 2006.

Dansere fra USA
Tjek fødselsår
Sabra Johnson

Sabra Johnson (født 29 juli 1987) er en amerikansk jazzdanser som vandt dancekonkurrencen So You Think You Can Dance i 2007.

Hun blev født i Nederland, og nu bor i New York City.

Dansere
Personer fra Nederlandene
Joshua Allen

Joshua Allen (født 13. marts 1989) er en amerikansk hiphopdanser, som vandt So You Think You Can Dance i 2008.

Eksterne henvisninger 
 

Dansere fra USA
Herning-Ikast Transportcenter

Herning-Ikast Transportcenter er et transportcenter beliggende ved motorvej rute 15 (Herningmotorvejen) ved Birk mellem Herning og Ikast. Herning-Ikast Transportcenter blev stiftet i 1998  mellem Herning og Ikast Erhvervsforening. Transportcenteret rummer både kontor og transportvirksomhed, senere hen har transportcenter fået held med at få en forsøg med en modulvogntog. Formålet med det er at få store lastbiler fra Herning til Hanstholm Havn, hvor lasten så bliver sejlet ud til resten af verden.

Eksterne henvisninger

Transportcentre i Danmark

Bygninger, konstruktioner og anlæg i Ikast
Bygninger, konstruktioner og anlæg i Herning Kommune
Jeanine Mason

Jeanine Mason (født 14. januar 1991) er en amerikansk jazzdanser som vandt den amerikanske amatørdanserkonkurrence So You Think You Can Dance 2009.

Hendes første partner i konkurrencen var Phillip Chbeeb, som hun dansede med uge 1-5. I uge 5 røg Phillip ud.

Dansere fra USA
Årets leder

Årets leder er en dansk pris, der er blevet uddelt årligt siden 2002 af Lederne på Ledelsens Dag. Afstemningen foregår på organisationens hjemmeside.

Modtagere af prisen
Vinderne af prisen siden grundlæggelsen:
 2002: Bodil Nyboe Andersen (direktør, Nationalbanken)
 2003: Alfred Josefsen (direktør, Irma)
 2004: Jørgen Mads Clausen (Direktør, Danfoss) 
 2005: Henning Dyremose (koncernchef, TDC)
 2006: Jørgen Vig Knudstorp (adm. direktør, Lego)
 2007: Nils Smedegaard Andersen (koncernchef, A.P. Møller-Mærsk)
 2008: Ditlev Engel (koncernchef, Vestas Wind Systems)
 2009: Kim Kristensen (oberst, Forsvaret)
 2010: Christian Clausen (CEO, Nordea)
 2011: Lise Egholm (skoleleder, Rådmandsgades skole)
 2012: Carsten Bjerg (koncernchef, Grundfos)
 2013: Niels Duedahl (adm. direktør, energi- og teleskabet SE)
 2014: Johan Bülow (lakridsinnovatør, Lakrids by Bülow)
 2015: Dorthe Crüger (adm. direktør, Sygehus Lillebælt)
 2016: Marianne Benzon Nielsen (direktør, Børnecancerfonden)
 2017: Niels Buus (CEO, GomSpace)
 2018: Lasse Rich Henningsen (CEO, Musikkens Hus)
 2019: Mads Nipper (CEO, Grundfos)
 2020: Lars Fruergaard Jørgensen (CEO, Novo Nordisk)
 2021: Kasper Hjulmand (Landstræner, Danmarks Herrefodboldshold)

Referencer 

Hædersbevisninger fra Danmark
Jørgen Vig Knudstorp

Jørgen Vig Knudstorp (født 21. november 1968) er en dansk erhvervsleder, der fra 2004 til 2016 var administrerende direktør og fra 1. januar 2017 bestyrelsesformand for LEGO Group.

Uddannelse 
Knudstorp gik på Fredericia Gymnasium, hvor han blev student i 1987. Herefter kom han ind på Aarhus Universitet, hvor han blev færdiguddannet cand.oecon. i 1995 og efterføglende ph.d. i 1998 fra Aarhus Universitet. Han har også studeret på Cranfield School of Management (Executive MBA) og arbejdede fra 1998 som konsulent i McKinsey and Company.

Karriere 
I 2001 kom han til LEGO, hvor han blev ansat i afdelingen for strategisk udvikling. I 2002 blev han direktør for koncernens afdeling for Global Strategic Development & Alliance Management for året efter at blive vicedirektør med ansvar for strategisk udvikling. Knudstorp fulgte i 2004 Kjeld Kirk Kristiansen som koncernchef.

Han blev i 2006 kåret til Årets leder.

Knudstorp forlod 1. januar 2017 posten som administrerende direktør for at overtage posten som arbejdende bestyrelsesformand for Lego A/S. Samtidig blev han bestyrelsesformand i Lego Brand Group, som ejer varemærket Lego.

I 2017 blev Knudstorp en del af bestyrelsen i Starbucks.

Se også 
Knudstorp blev profileret i en video af DR Nyheder i 2014 under en forretningsrejse til Kina.

Referencer 

Erhvervsfolk fra Danmark
Personer med tilknytning til LEGO
Personer fra Fredericia
Alumni fra Aarhus Universitet
Personer i Kraks Blå Bog
Studenter fra Fredericia Gymnasium
Riksantikvaren

Riksantikvaren – direktoratet for kulturminneforvaltning er en norsk statlig forvaltning for kulturminder og kulturmiljøer som er underlagt Miljøverndepartementet.

Historie 
Arbejdet med at varetage Norges nationale kulturmindesmærker blev formaliseret af lovgivning i begyndelsen af 1900-tallet. Lov om fortidslevn kom i 1905 og Bygningsfredningsloven kom i 1920. I 1912 blev Riksantikvaren oprettet som et selvstændigt embede.

Miljøverndepartementet blev oprettet i 1972 og fik også ansvar for beskyttelsen af kulturminder. I 1978 trådte Lov om kulturminder (Kulturminneloven) i kraft. Denne erstattede Lov om fortidslevninger og Lov om bygningsfredning.

Riksantikvaren fik direktoratstatus 1. juli 1988 og fik samtidig delegeret det overordnede, faglige ansvar for kulturmindeforvaltningen. Dette indebærer at Riksantikvaren har forvaltende, koordinerende og iværksættende funktioner og derudover fungerer som faglig rådgiver og sagsforbereder for Miljøverndepartementet.

Organisation 
 Kulturmindeafdelingen
 Udviklingsafdelingen
 Informationsafdelingen
 Organisationsafdelingen
 Planafdelingen

Riksantikvarer i Norge 

 1912–1913 Herman Major Schirmer
 1913–1946 Harry Fett
 1946–1958 Arne Nygård-Nilssen
 1958–1977 Roar Hauglid
 1978–1991 Stephan Tschudi-Madsen
 1991–1997 Øivind Lunde (orlovfra 13. september 1995)
 1997–2009 Nils Marstein (konstitueret fra 13. september 1995)
 2009–2018 Jørn Holme
 2018 - Hanna Geiran

Eksterne henvisninger 
 Officielt netsted

Forvaltning i Norge
Kultur i Norge
Fort Prinsensten

Fort Prinsensten var et dansk handelsfort i Keta på Guldkysten i det, som i dag er Ghana. Fortets hovedfunktion var slavehandel.  Mange sådanne forter blev bygget på Guldkysten, og Prinsensten er et af de få, som lå øst for floden Volta  Det blev oprindeligt bygget af danske handelsfolk i 1784 som forsvar i krigen mod Anlo Ewe og som forsvar mod andre kolonimagter.  

Fra november 1845 til februar 1847 var fortets befæstning under løjtnant J. W. Svedstrup i åben krig med den lokale konge over slavehandlen og var i 4 1/2 måned under fuld belejring. Et sted mellem 200 og 500 anlo ewe krigere, og mellem 20 og 30 danske soldater døde i kamp. Størstedelen af disse var mulatter, hvoraf fem blev halshugget og fik deres hoveder sat på stejle.

Fortet blev brugt til at opbevare slaver, som ventede på transport til Caribien. I 1850 blev det solgt til Storbritannien. Fortet blev i en periode brugt som fængsel, før det i 1980 delvist blev ødelagt af havet.  Ruinerne af fortet besøges i dag af turister.

Noter

Litteratur 
G. Nørregaard: Vore gamle tropekolonier. Bind 8. Guldkysten. 1968.
Jens Giersing: J. W. Svedstrup: Dansk Militærhistorie.

Slaveri
Fæstningsanlæg i Danmarks koloniområder
Guldkysten
Etableret i 1784
Peter Schütze

Peter Schütze (født 30. oktober 1948 i Hørsholm) er en dansk økonom, der er tidligere administrerende direktør for Nordea Bank Danmark A/S. I juni 2011 er Peter Schütze tiltrådt som ny bestyrelsesformand for DSB.

Schütze blev i 1967 matematisk student fra Rungsted Statsskole og i 1973 cand.polit. fra Københavns Universitet.

Han fik efterfølgende ansættelse ved det daværende Privatbanken, hvor han havde arbejdet som student. Han arbejdede først med driftsøkonomi og blev i 1981 chef for bankens valutastyring. Han avancerede til vicedirektør og udlandschef i 1983, men blev i 1988 indlandschef. I 1990 blev han divisionsdirektør. Efter fusionen til Unibank i 1992 fortsatte han som bankens direktør og blev i 1999 koncerndirektør for Unidanmark. Efter at Unibank gennem endnu en fusion blev til Nordea i 2000 blev han direktør for stab og indkøb, vicedirektør og formand for direktionen. I 2002 blev han chef for Nordeas aktiviteter i Danmark og medlem af Group Executive Management i hele koncernen. Han har siden 2004 været direktør for koncernens retail-aktiviteter og administrerende direktør for Nordea i Danmark. 

Han fungerede gennem en årrække som underviser ved Københavns Universitet og Handelshøjskolen i København. 

I 2000-2001 var han formand for Finansrådet og har desuden været medlem af bestyrelsen for Copenhagen Business School og for Nordea-fonden.

Erhvervsfolk fra Danmark
Personer fra Hørsholm
Økonomer fra Danmark
Personer i Kraks Blå Bog
Marcussen & Søn

Marcussen & Søn er et dansk orgelbyggeri hjemmehørende i Aabenraa, grundlagt 1806 af Jürgen Marcussen (1781-1860) i Vester Sottrup vest for Sønderborg. Han blev 1806 gift med Anna Maria Andresen. Sit første værksted havde han hos svigerfaderen, som var snedker i Lundsgaardsmark vest for V. Sottrup. Senere flyttede han orgelbyggerværkstedet til "Lindely" i V. Sottrup. 1818 blev det første store pibeorgel fremstillet. I 1826 fik Marcussen Andreas Reuter (1798-1847) som medindehaver, og firmaet byggede under navnet «Marcussen og Reuter» orglet i Christiansborg Slotskirke (1829).

1830 flyttede firmaet til Aabenraa, hvor de første vigtige opgaver var i 1833 at ombygge orglet i Roskilde Domkirke og i 1836 i Københavns Domkirke.

Firmaet fremstiller pibeorgler efter klassiske traditioner til kirker og koncertsale. Alle dele fremstilles i håndværksmæssig udførelse fra egen produktion, og aktiviteterne omfatter endvidere restaurering af historiske orgler samt vedligeholdelse.

Da Andreas Reuter døde i 1847, tog Jürgen Marcussen sin søn, Jürgen Andreas (1816-1900), ind i firmaet og og ændrede navn til «Marcussen & Søn». 1847 byggede firmaet orgelet i Lund Domkirke og i Nystad Kirke, Finland (1865). Senere kom en slægtning af Marcussen, Johannes Lassen Zachariassen (1864-1922), med i firmaet. Omkring 1960 var antallet af medarbejdere vokset til 60. Orglerne fra Aabenraa opnåede international anseelse, og der leveredes til store og små kirker i de skandinaviske lande og siden 1960, da sønnen S. Jürgen Zachariassen, cand.polyt., overtog firmaet, til flere lande inden for som uden for Europa – bl.a. til USA og Japan, hvor Marcussen-orglerne også vandt indpas i en række koncertsale. Således er antallet af orgelbygninger vokset til 1125 siden grundlæggelsen i 1806. Heraf er ca. 400 orgler leveret siden 1960, hvor 82 af orglerne er med 3 eller flere manualer.

Det har altid været familiemedlemmer som har ejet og ledet orgelbyggeriet – 1994 omdannedes virksomheden til et aktieselskab, og året efter indtrådte Claudia Zachariassen, cand.negot. – 7. generation i slægten Marcussen/Zachariassen i firmaet, og siden 2002 er hun direktør for orgelbyggeriet.

Orgler 
 Orgel bygget til Musikkens Hus i Aalborg - (2014)
 Orgel bygget til Fakse Kirke i Fakse - (2007)
 Orgel bygget til Grote of St. Laurenskerk i Alkmaar, Holland - (1973)
 Orgel bygget til Nustrup Kirke i Nustrup - (1893)

Ekstern henvisning 
 Firmaets hjemmeside (kilde)

Tidligere fremstillingsvirksomheder i Danmark
Danske virksomheder etableret i 1806
Virksomheder i Aabenraa
Orgelbyggere
Musikinstrumentproducenter i Danmark
Paletten (Viborg)

Paletten er spillested for rytmisk musik i Viborg. 

I en af byens tidligere biografer, blev der i 1993 etableret 2 sale til musik, med plads til henholdsvis 160 og 422 tilskuere.

Statens Kunstråd udnævnte i oktober 2004 Paletten til regionalt spillested.

Paletten blev igen udnævnt til regionalt spillested i 2020 - udnævnelsen gælder i perioden 2021-2024

Spillestedet Paletten er projekteret til at flytte til helt nye lokaler beliggende i nybyggeri tæt ved Viborg Stadion og Tinghallen.

Byggeriet af Palettens nye hal startede i foråret 2018 og blev færdig i august 2021

Den nye hal tilbyder op til 500 gæster adgang til musikalske- og kulturelle oplevelser i en flot designet hal med helt nyt lyd- og lysudstyr

Eksterne henvisninger 

Paletten´s hjemmeside Paletten.dk

Noter 

Spillesteder i Danmark
Etableret i 1993
Kultur i Viborg
Paletten

Paletten kan henvise til flere emner:

 Paletten (Viborg) – spillested
 Paletten (tidsskrift) – et svensk kulturtidsskrift
 Paletten (Herlev) – kulturhus
Se også
 Palette – et malerværktøj
Mogens Skytte Christiansen

Mogens Skytte Christiansen (12. november 1918 i Vindinge – 7. februar 1996) var en dansk botaniker og mikrobiolog med speciale i mosser og lav.

Uddannelse og tidlig karriere 
Efter endt uddannelse fra Københavns Universitet arbejdede Skytte Christiansen på Polyteknisk Læreanstalt og derefter på Landbohøjskolen indtil han blev leder af Botanisk Centralbibliotek i 1952. Her koncentrerede han sig om sin forskning af lav (likener) og samlede eksemplarer fra hele Danmark, en stor del af Europa samt Grønland. Han arbejdede tidligt med botaniker og likenolog Olaf Galløe og bidrog med sin samling som illustrationer til Galløes værk Natural History of the Danish Lichens. Skytte Christiansen bidrog yderligere til Natural History of the Danish Lichens ved at redigere sidste bind (nummer 10) i 1972.

Senere karriere 
I 1962 blev Mogens Skytte Christiansen lektor i plantesystematik og nomenklatur ved Københavns Universitet. Samme år udgav han Flora i farver – en håndbog med beskrivelser af voksested, blomstringstidspunkt, kendetegn og brug af alle almindelige vilde planter i Danmark illustreret af farveakvareller. Fra midten af 1970erne samarbejde han med F. Rose, U. Søchting, K. Ramkaer og S. Svane på at katalogisere likener i danske egne. Efter sin pension i 1988 tilbragte Skytte Christiansen en stor del af sin tid med at katalogisere sin enorme – og for dansk botanik – uvurderlige samling. Hans likenherbarium er doneret til Botanisk Museum i København.

Bøger og publikationer 

Standard-auktorbetegnelse for arter beskrevet af Mogens Skytte Christiansen: M.S.Christ.

 1958-59 Danmarks vilde Planter. Med et udvalg af vore nordiske nabolandes flora, bind 1-2. Tegninger af Henning Anthon.
 1962 Flora i farver. Trykt i mere end ti oplag og 300.000 eksemplarer. Udkommer i flere udenlandske udgaver. Tegninger af Henning Anthon.
 1972 Bind ti af Olaf Galløes, Natural History of the Danish Lichens. Original investigations based on new principles.
 1977 Græsser i farver. Politikens Forlag.Illustrationer af Verner Hancke.

Eksterne henvisninger 
 Wikimedia: Species
 Den store danske encyclopædi
 Global Biodiversity Information Facility: Trimmatostroma lichenicola
 Global Biodiversity Information Facility: Lichenoconium xanthoriae
 Lichens of Belgium, Luxembourg and northern France
 Plant Encyclopedia
 ESTONIAN LICHENOLOGY 
 Mogens Skytte Christiansen at Open Library
 Graeser (5628 750) (ハードカバー) Japanese version
 Herbarium of Lichens – Københavns Universitet 
 Svampekundskabens Fremme

Botanikere fra Danmark
Ansatte ved Københavns Universitet
Faglitterære forfattere fra Danmark
Bibliotekarer fra Danmark
Botanikere med autornavne
Danskere i 1900-tallet
Personer i Dansk Biografisk Leksikon
Ansatte ved Den Kongelige Veterinær- og Landbohøjskole
Ansatte ved Danmarks Tekniske Universitet
Dansksprogede forfattere fra Danmark
Alumni fra Danmarks Tekniske Universitet
Studenter fra Københavns Åbne Gymnasium
Mykologer fra Danmark
Allianz

Allianz SE er en international opererende tysk finansiel virksomhed, hvis primære forretningsområde er forsikring. Koncernen driver desuden bank- og investeringsvirksomhed. I 2008 var omsætningen på 693 mia. kr., hvilket gør Allianz til verdens næststørste forsikrings- og finansvirksomhed. Antallet af ansatte var 182.860. Hovedsædet er beliggende i München.

Virksomheden blev grundlagt i Berlin i 1890 af Carl von Thieme og Wilhelm von Finck. Allerede i 1893 etableredes det første kontor i udlandet – i London, og i 1895 blev man børsnoteret. Allianz måtte udbetale store erstatninger som følge af jordskælvet i San Francisco 1906 samt efter Titanics forlis i 1912. Alligevel lykkedes det koncernen at vokse voldsomt i 1920'erne gennem opkøb af en række andre selskaber. Hovedkvarteret flyttedes i 1949 til München, og i 1970'erne indledtes flere engagementer i udlandet; bl.a. blev selskaber som franske AGF, italienske RAS og amerikanske Firemands Fund opkøbt. I 1990 overtog Allianz DDR's tidligere statslige forsikringsselskab, og i 1997 overtog det aktiemajoriteten i Frankrigs næststørste forsikringsselskab Assurances Générales de France. Aktiviteterne i Asien blev udbygget i 1999 med opkøbet af First Life Insurance fra Sydkorea. I 2002 overtog man Dresdner Bank, men i 2008 blev det offentliggjort, at banken vil blive solgt til Commerzbank. Allianz vil efterfølgende eje 30 procent af selskabet.

Allianz har datterselskaber i de fleste lande i Europa, og havde også i Danmark selskabet Allianz Nordeuropa, der i 2003 blev solgt til Alka. I dag har Allianz GCS en filial i Danmark, beliggende i Pilestræde 58 i København. Allianz har også filialer og søsterselskaber i de øvrige nordiske lande. Siden 2007 har Allianz ejet 40 procent af Scandlines.

Alliaz er dobbeltnoteret på Frankfurter Wertpapierbörse og New York Stock Exchange og er sponsor for Allianz Arena i München.

Eksterne henvisninger 
 Allianz' hjemmeside
 Allianz Rejseforsikring 

Etableret i 1890
Banker fra Tyskland
Forsikringsselskaber fra Tyskland
Virksomheder i München
Sivas-massakren

Sivas-massakren (Tyrkisk: Sivas Madımak Olayı eller Sivas Katliamı) refererer til de begivenheder, der fandt sted d. 2. juli 1993 i den tyrkiske by Sivas foran Madımak-hotellet. Begivenhederne resulterede i at i alt 35 mennesker mistede livet, hvoraf to personer var hotelansatte.

De fleste af ofrene var alevitter, som havde samlet sig i byen Sivas i anledning af en kulturfestival. Ofrene blev dræbt, da en kæmpe folkemængde bestående af ultra-fascister og yderligtgående islamister satte ild til det hotel, de befandt sig på. Under begivenheden omkom også to personer fra denne folkemængde.

Selvom ofrene havde forsøgt at tilkalde hjælp på mange forskellige måder, blev der ikke grebet ind over for den vrede folkemængde uden for hotellet. De styrker (soldater og politifolk) som ankom til stedet, nøjedes med at se på i de 7-8 timer, massakren varede, inden de greb ind. Hotellet havde været i brand i 8 timer, inden brandfolk dukkede op.

Ofrene 
Ofrene for Sivas-massakren bestod primært af personer, der havde en tilknytning til kulturfestivalen i Sivas. 23 af ofrene var alevitter, 1 var en hollandsk journalist, mens 11 var sunnitter. Heriblandt var nogle af tidens største alevitiske kunstnere, bl.a. folkesangerne Muhlis Akarsu, Nesimi Çimen og Hasret Gültekin. Sidstnævne regnes for at være blandt Tyrkiets dygtigste saz-spillere, hvis ikke den bedste.

Navnene på de omkomne var:

De to hotelansatte, som også mistede livet, var:

De to aktivister, som også selv døde, da de medvirkede i massakren, var:

Weblinks

Referencer 

Alevisme
Tyrkiets historie
Massakrer i Tyrkiet